ಏನಿದು ಕಿಚ್ಚ ಸುದೀಪ್ ಹೊಸ ಲುಕ್? ಈ ಪೊಸ್ಟರ್ ಹಿಂದಿನ ಸೀಕ್ರೆಟ್ ಏನು..? ಕಿಚ್ಚ ಸುದೀಪ್, ಸ್ಯಾಂಡಲ್ವುಡ್ ಅಷ್ಟೇ ಅಲ್ಲ, ಇಡೀ ಇಂಡಿಯನ್ ಸಿನಿಮಾ ಇಂಡಸ್ಟ್ರಿಯ ಬಹು ಬೇಡಿಕೆಯ ನಟ. ತಾಯವ್ವ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಎಂಟ್ರಿಯಾದ ಸುದೀಪ್ ಅವರ ಸಿನಿ ಜರ್ನಿಯಲ್ಲಿ ಬಹುದೊಡ್ಡ ಬ್ರೇಕ್ ಕೊಟ್ಟ ಚಿತ್ರ ಹುಚ್ಚ. ಕಿಚ್ಚ ಎನ್ನುವ ಬಿರುದು ಹುಟ್ಟಿದ್ದು ಕೂಡ ಹುಚ್ಚ ಚಿತ್ರದಿಂದಲೇ. ಸುದೀಪ್ ಅವರಿಗೆ ಭಾರಿ ಜನಪ್ರಿಯತೆ ತಂದು ಕೊಟ್ಟ ಹುಚ್ಚ ಚಿತ್ರಕ್ಕೆ ಈಗ 20ರ ಸಂಭ್ರಮ. ಕಿಚ್ಚ ಸುದೀಪ್ ಅವರಿಗೆ ಜುಲೈ 6ನೇ ತಾರೀಕು ತುಂಬಾನೇ ವಿಶೇಷವಾದ ದಿನ. ಯಾಕಂದ್ರೆ ಸುದೀಪ್ ಅಭಿನಯದ ಸೂಪರ್ ಹಿಟ್ ಸಿನಿಮಾಗಳೆರಡು ತೆರೆಕಂಡ ದಿನವಿದು. 11 ವರ್ಷಗಳ ಅಂತರದಲ್ಲಿ ಒಂದೇ ದಿನ ಕಿಚ್ಚನ ಎರಡು ಚಿತ್ರಗಳು ತೆರೆಕಂಡಿದ್ದವು. 2001 ಜುಲೈ 6ರಂದು ಹುಚ್ಚ ಚಿತ್ರ ತೆರೆ ಕಂಡ್ರೆ, 2012ರಲ್ಲಿ ರಾಜಮೌಳಿ ನಿರ್ದೇಶನದ ಈಗ ಸಿನಿಮಾ ರಿಲೀಸ್ ಆಗಿತ್ತು. ಈ ಎರಡೂ ಚಿತ್ರಗಳು ಸುದೀಪ್ ಅವರಿಗೆ ನೇಮು ಫೇಮು ಎರಡನ್ನೂ ತಂದುಕಟ್ಟಿವೆ.. ಆ ಕಾಲಕ್ಕೆ ಕನ್ನಡ ಚಿತ್ರರಂಗದ ಟಾಪ್ ಡೈರೆಕ್ಟರ್ಗಳಲ್ಲಿ ಒಬ್ಬರಾದ ಓಂ ಪ್ರಕಾಶ್ ರಾವ್ ಅವರು ಹುಚ್ಚ ಚಿತ್ರಕ್ಕೆ ಆಕ್ಷನ್ ಕಟ್ ಹೇಳಿದ್ದರು.. ಕೆ. ಮುಸ್ತಾಫಾ, ಮೆಹರುನ್ನೀಸಾ ರೆಹಮಾನ್ ಹುಚ್ಚ ಚಿತ್ರಕ್ಕೆ ಬಂಡವಾಳ ಹೂಡಿದ್ದರು. ಚಿತ್ರದಲ್ಲಿ ಸುದೀಪ್ ಎರಡು ಶೇಡ್ನಲ್ಲಿ ಕಾಣಿಸಿಕೊಂಡಿದ್ದರು.. ಆಯಂಗ್ರಿ ಯಂಗ್ ಮ್ಯಾನ್ ಆಗಿ, ಮಾನಸಿಕ ಅಸ್ವಸ್ಥನಾಗಿ, ಎರಡೂ ಪಾತ್ರಕ್ಕೂ ಜೀವ ತುಂಬಿದ್ದರು.. ನಿಜ ಹೇಳಬೇಕು ಅಂದ್ರೆ, ಹುಚ್ಚ ಚಿತ್ರದ ಆಪರಿ ಯಶಸ್ಸನ್ನ ಯಾರೊಬ್ಬರೂ ನಿರೀಕ್ಷಿಸಿರಲಿಲ್ಲ.. ಅದು ಕನ್ನಡ ಸಿನಿಮಾ ಇಂಡಸ್ಟ್ರಿಯಲ್ಲಿ ಒಂದು ಬೆಂಚ್ ಮಾರ್ಕ್ ಆಗಿ ಉಳಿದುಬಿಡ್ತು.. ಹುಚ್ಚ ಚಿತ್ರದಲ್ಲಿನ ಅಭಿನಯಕ್ಕಾಗಿ ಸುದೀಪ್ ಅವರಿಗೆ ಮೊಟ್ಟ ಮೊದಲ ಫಿಲ್ಮ್ ಫೇರ್ ಪ್ರಶಸ್ತಿ ಕೂಡ ಲಭಿಸಿತ್ತು.. ಹುಚ್ಚ ಚಿತ್ರದಲ್ಲಿ ಸುದೀಪ್ ಅವರಿಗೆ ಜೋಡಿಯಾಗಿ ರೇಖಾ ನಟಿಸಿದ್ದು, ಅವರಿಬ್ಬರ ಕಾಂಬಿನೇಷನ್ನ ಉಸಿರೇ ಉಸಿರೇ ಎನ್ನುವ ಹಾಡು ಇಂದಿಗೂ, ಎಂದೆಂದಿಗೂ ಭಗ್ನಪ್ರೇಮಿಗಳ ಎವರ್ಗ್ರೀನ್ ಸಾಂಗ್ ಆಗಿ ಉಳಿದಿದೆ. ಜುಲೈ 6ರಂದೇ ತೆರೆ ಕಂಡಿತ್ತು ಈಗ ಹುಚ್ಚ ಚಿತ್ರ ಹಿಟ್ ಆದ ಸರಿಯಾಗಿ 11 ವರ್ಷದ ಬಳಿಕ ತೆಲುಗು ಭಾಷೆಯಲ್ಲಿ ಕಿಚ್ಚನ ಹವಾ ಎದ್ದಿತ್ತು.. ಅದು ನಿರ್ದೇಶಕ ರಾಜಮೌಳಿಯವರ ಈಗ ಚಿತ್ರದ ಮೂಲಕ.. ಯಾವ ಮಟ್ಟಿಗೆ ಅಂದ್ರೆ, ಸುದೀಪ್ಅವರ ನಟನೆಗೆ ವಿಶ್ವವ್ಯಾಪಿ ಪ್ರಶಂಸೆ ವ್ಯಕ್ತವಾಗಿತ್ತು.. ಅದೊಂದು ಡಿಫರೆಂಟ್ ಕಾನ್ಸೆಪ್ಟ್.. ಅಭಿಯನಯವೂ ಡಿಫರೆಂಟ್ ಆಗಿಯೇ ಇತ್ತು.. ಸುದೀಪ್ ಅವರ ಅಭಿನಯ ಹಾಲಿವುಡ್ ನಟರನ್ನೂ ಸೆಳೆಯುವಂತೆ ಮಾಡಿಬಿಟ್ಟಿತ್ತು.. ಯಾಕಂದ್ರೆ, ನಿರ್ದೇಶಕ ರಾಜಮೌಳಿಯವರ ಕನಸಿಗೆ ಸುದೀಪ್ ಜೀವ ಯುಂಬಿದ್ದರು.. ತೆಲುಗು, ಹಿಂದಿ ಹಾಗೂ ತಮಿಳು ಭಾಷೆಯಲ್ಲಿ ಈಗ ಭರ್ಜರಿ ಯಶಸ್ಸನ್ನ ಕಂಡಿತ್ತು.. ತಮ್ಮೆಲ್ಲಾ ಚಿತ್ರಗಳಲ್ಲಿ ಹಿರೋ ಆಗಿದ್ದ ಸುದೀಪ್, ಈಗ ಚಿತ್ರದ ಮೂಲಕ ವಿಲನ್ ಶೇಡ್ನಲ್ಲಿ ಮಿಂಚಿದ್ದರು. ನೊಣವೊಂದರ ಜೊತೆಯಲ್ಲಿ ಫೈಟ್ ಮಾಡುತ್ತಾ ದೇಶಾದ್ಯಂತ ಅಭಿಮಾನಿಗಳನ್ನ ರಂಜಿಸಿದರು.. ಈಗ ಚಿತ್ರದ ನಟನೆಗಾಗಿ ಸುದೀಪ್ ಅವರಿಗೆ ಪ್ರಶಸ್ತಿಗಳ ಮಾಹಾಪೂರವೇ ಹರಿದು ಬಂದಿತ್ತು. ಫಿಲ್ಮ್ಫೇರ್ ಪ್ರಶಸ್ತಿ, ಸೈಮಾ ಅವಾರ್ಡ್, ಪ್ರತಿಷ್ಠಿತ ನಂದಿ ಅವಾರ್ಡ್ಸೇರಿದಂತೆ ಅನೇಕ ಪ್ರಶಸ್ತಿಗಳು ಸುದೀಪ್ಮಡಿಗೇರಿದವು. ಅಂದ ಹಾಗೆ, ಕಿಚ್ಚ ಸುದೀಪ್ ಅವರು ಕೂಡ ಜುಲೈ 6ನೇ ತಾರೀಕನ್ನ ವಿಶೇಷ ದಿನವೆಂದು ನೆನಪು ಮಾಡಿಕೊಂಡಿದ್ದಾರೆ.. ಆ ಎರಡು ಹಿಟ್ ಚಿತ್ರಗಳಲ್ಲಿ ಅವಕಾಶ ಕೊಟ್ಟ ನಿರ್ದೇಶಕರಿಗೆ, ನಿರ್ಮಾಪಕರಿಗೆ ಸೋಶಿಯಲ್ ಮೀಡಿಯಾ ಮೂಲಕ ಧನ್ಯವಾದವನ್ನ ಕೂಡ ತಿಳಿಸಿದ್ದಾರೆ. ಅದೇನೆ ಇರಲಿ, ಸ್ಯಾಂಡಲ್ವುಡ್ಗೆ ಸಾಲು ಸಾಲು ಸೂಪರ್ ಹಿಟ್ ಸಿನಿಮಾಗಳನ್ನ ನೀಡಿದ ಕಿಚ್ಚ ಸುದೀಪ್, ಸದ್ಯ ವಿಕ್ರಾಂತ್ ರೋಣ ಹಾಗೂ ಕೋಟಿಗೊಬ್ಬ 3 ಚಿತ್ರಗಳಲ್ಲಿ ಬ್ಯೂಸಿಯಾಗಿದ್ದಾರೆ. ಅವರ ಮುಂದಿನ ಚಿತ್ರಕ್ಕಾಗಿ ಅಭಿಮಾನಿ ಬಳಗ ಕೂಡ ಕಾದು ಕುಳಿತಿದೆ ವರದಿ ಮಲ್ಲಿಕಾ ಪೂಜಾರಿ